Številka: 0075-1/2020

Datum: 18.3.2020, dopolnjena 7.4.2020

**Priporočila za preprečevanje prenosa okužbe z virusom COVID-19 za izvajalce storitve pomoč družini na domu, uporabnike in njihove družinske člane**

Skladno z Zakonom o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A in 28/19), pomoč družini na domu obsega socialno oskrbo upravičenca v primeru invalidnosti, starosti ter v drugih primerih, ko socialna oskrba na domu lahko nadomesti institucionalno varstvo.

Upoštevajoč Pravilnik o standardih in normativih socialnovarstvenih storitev (Uradni list RS, št. 45/10, 28/11, 104/11, 111/13, 102/15, 76/17, 54/19 in 81/19) se v okviru pomoči na domu uporabnikom zagotavlja:

* pomoč pri temeljnih dnevnih opravilih, kamor sodijo naslednja opravila: pomoč pri oblačenju, slačenju, pomoč pri umivanju, hranjenju, opravljanju osnovnih življenjskih potreb, vzdrževanje in nega osebnih ortopedskih pripomočkov;
* gospodinjsko pomoč, kamor sodijo naslednja opravila: prinašanja enega pripravljenega obroka ali nabava živil in priprava enega obroka hrane, pomivanje uporabljene posode, osnovno čiščenje bivalnega dela prostorov z odnašanjem smeti, postiljanje in osnovno vzdrževanje spalnega prostora;
* pomoč pri ohranjanju socialnih stikov, kamor sodijo naslednja opravila: vzpostavljanje socialne mreže z okoljem, s prostovoljci in s sorodstvom, spremljanje upravičenca pri opravljanju nujnih obveznosti, informiranje ustanov o stanju in potrebah upravičenca ter priprava upravičenca na institucionalno varstvo.

V okviru ukrepov, povezanih s COVID-19, se izvajanje pomoči družini na domu organizira na način, da se uporabnikom zagotovi izvajanje najnujnejših opravil, kadar tega ne zmorejo njihovi svojci, ali druge, za uporabnika pomembne osebe:

* iz prve alineje predhodnega odstavka: pomoč pri oblačenju, slačenju, pomoč pri umivanju, hranjenju, opravljanju osnovnih življenjskih potreb;
* iz druge alineje predhodnega odstavka: prinašanja enega pripravljenega obroka ali nabava osnovnih živil in pripomočkov ter nujno osnovno čiščenje bivalnega dela prostora uporabnika in pomivanje posode, pri uporabnikih, ki nimajo lastne socialne mreže. Pri uporabnikih, ki so koristili storitev priprave obroka, se dogovori, da se v času trajanja epidemije zagotavlja dostavo že pripravljenega obroka. Pri načrtovanju dostave obrokov, se načrtuje ustrezno higiensko rokovanje s posodo s ciljem preprečevanja tveganja prenosa okužbe preko površine;
* iz tretje alineje predhodnega odstavka: informiranje ustanov o stanju in potrebah upravičenca.

Izvajanje storitve pomoči družini na domu naj se organizira racionalno, da se čim bolj zmanjša neposredne stike, ki niso nujni. Izvajalci zaradi preventivnih ukrepov povezanih z omejevanjem socialnih stikov, se lahko s svojci dogovorijo (uradni zaznamek) o začasnem prevzemu skrbi za svojega družinskega člana.

Ohranitev zagotavljanja izvajanja storitve pomoči družini na domu je nujna, pri čemer pa je potrebno upoštevati vsa navodila in priporočila v nadaljevanju.

|  |
| --- |
| **Vsem izvajalcem pomoči družini na domu, zaposlenim pri izvajanju storitve pomoč družini na domu, uporabnikom, njihovim svojcem in drugim za uporabnika pomembnim osebam svetujemo, da redno spremljajo in upoštevajo navodila in priporočila objavljena na spletni strani Ministrstva za zdravje, Nacionalnega inštituta za javno zdravje (v nadaljnjem besedilu: NIJZ) in priporočila odgovornih v posamezni regiji.**  **Spletna stran MZ:** : <https://www.gov.si/drzavni-organi/ministrstva/ministrstvo-za-zdravje/>  **Spletna stran NIJZ:** [**https://www.nijz.si/sl/koronavirus-2019-ncov**](https://www.nijz.si/sl/koronavirus-2019-ncov) |

|  |
| --- |
| Organiziranje in izvajanje storitve pomoč družini na domu |

V času trajanja epidemije, se izvajanje storitve pomoč na domu omeji na zagotavljanje najnujnejših temeljnih dnevnih opravil in gospodinjskih opravil, ki so nujna za zagotavljanje temeljnih življenjskih potreb. V času epidemije se izvajajo zgolj storitve, katerih opustitev bi lahko imela negativne posledice za zdravje uporabnika ali bi celo ogrozila njegovo življenje.

Frekvenca in obseg izvajanja storitve se prilagaja stopnji samooskrbe uporabnika in virov pomoči, ki mu jih lahko nudi družina oziroma druge, za uporabnika pomembne osebe.

Izvajanje storitve pomoči družini na domu je potrebno organizirati racionalno in na način, da ista socialna oskrbovalka ne prehaja med zdravimi uporabniki in uporabniki s sumom na COVID-19.

**Pri organizaciji dela se je v vseh delovnih okoljih potrebno prilagajati epidemiološkim posebnostim lokalnega okolja in navodilom odgovornih.**

|  |
| --- |
| Preverjanje epidemiološke situacije v družini |

Izvajalec pomoči na domu določi zaposlenega, ki telefonsko za vsakega, v času trajanja epidemije v izvajanje storitve vključenega uporabnika oziroma njegovih družinskih članih, **preveri epidemiološko situacijo v povezavi s COVID-19**. Epidemiološka situacija se preveri z naslednjimi vprašanji:

1. Ali je bila pri vas ali pri katerem od družinskih članov **potrjena okužba**s **koronavirusom**?

2. Ali ste bili vi ali kdo od družinskih članov **v zadnjih 14 dnevih v tesnem stiku z osebo s**

**potrjeno okužbo s koronavirusom**?

3. Ali so se pri vas ali katerem od družinskih članov **v zadnjih 14 dnevih** pojavili **morebitni**

**znaki okužbe (povišana telesna temperatura, suh kašelj ali težko dihanje)?**

V skladu z odgovori se izvajalci in zaposleni v storitvi pomoč družini na domu, ravnajo po naslednjem algoritmu:

**SCENARIJ 1**

**SCENARIJ 2**

|  |
| --- |
| **Koordinator uporabnika in njegovo družino telefonsko in z dopisom seznani, da so o vsaki spremembi stanja v povezavi s COVID-19, dolžni takoj obvestiti izvajalca pomoči družini na domu preko, v ta namen določene telefonske številke.**  **Na potrebo po obveščanju ob vsakem obisku uporabnika in njegovo družino, opozarjajo tudi socialne oskrbovalke.** |

|  |
| --- |
| **SCENARIJ 1**  **PRI UPORABNIKU IN DRUŽINSKIH ČLANIH, KI SO V STIKU Z UPORABNIKOM NI TVEGANJA IN ZNAKOV ZA OKUŽBO S COVID-19** |

Izvajanje storitve pomoč na domu pri uporabniku poteka kot običajno in v skladu s strokovnimi smernicami. Dosledno se upoštevajo standardni higienski ukrepi, ki jih izvajamo pri vsakem uporabniku ne glede na stanje:

* higiena rok uporabnika, družinskih članov, zaposlenih (umivanje rok, razkuževanje rok, uporaba rokavic, tehnika nedotikanja in nega rok). Z uporabnikom se dogovori, da če ima možnost, zagotovi tekoče milo in papirnate brisače,
* uporaba osnovne osebne varovalne opreme in delovnih oblačil (razkuževanje rok, rokavice, predpasnik/zaščitni plašč, pri aktivnosti, kjer je možnost nastanka aerosola uporabimo še masko in vizir),
* čiščenje in razkuževanje pripomočkov, ki jih socialna oskrbovalka uporablja pri delu (torba z zaščitno opremo, avtomobili…),
* čiščenje in razkuževanje površin in opreme v domačem okolju, če jih socialna oskrbovalka potrebuje za izvedbo storitve (za zaščito se lahko uporabi tudi podlogo oziroma kompreso za enkratno uporabo,
* pravilno ravnanje z odpadki,
* v primeru, da je pri uporabniku prisotna kolonizacija z rezistentnimi mikroorganizmi (MRSA, ESBL, itd.), se upošteva ukrepe kontaktne izolacije.

|  |
| --- |
| **ODGOVORNOST UPORABNIKOV IN NJIHOVIH DRUŽINSKIH ČLANOV**  **ODGOVORNOST UPORABNIKOV STORITVE POMOČ DRUŽINI NA DOMU, NJIHOVIH SVOJCEV IN DRUGIH ZA UPORABNIKA POMEMBNIH OSEB, KI PRIHAJAJO V KONTAKT Z UPORABNIKOM, JE DA UPOŠTEVAJO VSE STANDARDNE HIGIENSKE UKREPE.**  **V PRIMERU SPREMENJENE EPIDEMIOLOŠKE SITUACIJE V POVEZAVI S COVID-19 PRI UPORABNIKU ALI OSEBAH, KI SO ALI SO BILE V STIKU Z UPORABNIKOM TAKOJ OBVESTIJO IZVAJALCA POMOČI DRUŽINI NA DOMU .**  **Socialna oskrbovalka ob vsakem obisku uporabnika oziroma družine, kjer ni tveganja in znakov za okužbo s COVID-19 (SCENARIJ1), navedene opozori, da so dolžni v primeru spremenjene epidemiološke situacije v družini (prehod na SCENARIJ 2), pred naslednjim obiskom socialne oskrbovalke, obvestiti izvajalca pomoči na domu, da se bo socialna oskrbovalka pred obiskom, lahko ustrezno zaščitila.** |

|  |
| --- |
| **SCENARIJ 2**  **UPORABNIK ALI DRUŽINSKI ČLAN IMA ZNAKE OKUŽBE DIHAL, POTRJENO OKUŽBO COVID-19 ALI JE BIL V TESNEM KONTAKTU Z OSEBO S POTRJENO OKUŽBO NA COVID-19, Opomba: Izvaja se lahko le v primeru, ko je izvajalcem zagotovljena ustrezna varovalna oprema** |

**Pred vstopom v stanovanje/hišo** si mora socialna oskrbovalka **nadeti osebno varovalno opremo (OVO):**

* pred vstopom v stanovanje/hišo mora socialna oskrbovalka na varno mesto (avto, polica/stol pred stanovanjem/hišo) odložiti osebno obleko (plašč, jopič, ...),
* ob vstopu v hišo si namesti zaščito za čevlje,
* nato si razkuži roke,
* namesti vodoodporen zaščitni plašč s stisnjenimi rokavi in kapuco ali vodoodporni zaščitni plašč z manšeto.
* namesti pokrivalo za lase,
* namesti zaščitno masko: maska IIR ali FFP2, kadar obstoji tveganje aerosolizacije, npr. (hranjenje uporabnika z motnjami požiranja), takrat si namesti tudi očala/masko z vizirjem)
* razkuži roke,
* natakne podaljšane nitrilne rokavice .

**Kirurško masko si namesti tudi uporabnik in njegov družinski član**, če je prisotnost družinskega člana nujno potrebna pri izvajanju storitev pomoči na domu. Sicer družinske člane že ob vstopu v stanovanje/hišo prosimo, da se umaknejo na razdaljo vsaj 1,5 m oziroma umaknejo v drug prostor. V kolikor uporabnik ali družinski član odklanja uporabo kirurške maske, je to lahko razlog za prekinitev dogovora o izvajanju storitve pomoči družini na domu.

V kolikor se izvaja storitev pomoči pri hranjenju, socialna oskrbovalka storitev izvaja na način, da je od uporabnika odmaknjena za največjo možno razdaljo.

Po izstopu iz stanovanja/hiše si socialna oskrbovalka v skladu z navodili **odstrani OVO:**

* odstrani zaščito za čevlje,
* odstrani rokavice,
* razkuži roke,
* odstrani zaščitni plašč (stran od sebe, zavije navznoter),
* odstrani očala/vizir,
* razkuži roke,
* odstrani masko skupaj s pokrivalom,
* razkuži roke.

Uporabljene robčke in druge odpadke, onesnažene z izločki, vložimo v dvojno vrečo za smeti, pustimo v stanovanju/hiši 72 ur in nato odvržemo v mešane komunalne odpadke.

|  |
| --- |
| **V primeru, da socialna oskrbovalka v istem stanovanju/hiši izvaja storitev pomoči družini na domu pri dveh ali več uporabnikih s sumom na okužbo ali okuženim s COVID-19, ni potrebna menjava kompletne osebne varovalne opreme, zamenjati je potrebno samo zaščitne rokavice.** |

**Izvajalcem pomoči družini na domu svetujemo, da svojim zaposlenim zagotovijo supervizijo, pri čemer naj se poslužujejo uporabe sodobne informacijsko komunikacijske tehnologije.**

**Več o OVO najdete na spletnih povezavah:**

<https://www.nijz.si/sites/www.nijz.si/files/uploaded/tehnicni_dokument_osebna_varovalna_oprema_splet.pdf>

<https://www.nijz.si/sl/koronavirus-zdravstveni-delavci#ocena-kolicinskih-potreb-po-osebni-varovalni-opremi-za-obravnavo-sumov-in-potrjenih-primerov-okuzbe-z-novim-koronavirusom>

**Prikaz pravilne uporabe OVO:**

<https://www.nijz.si/sl/koronavirus-zdravstveni-delavci#prikaz-pravilne-uporabe-osebne-varovalne-opreme-za-zdravstvene-delavce>

**Priporočila za zdravstvene delavce po izpostavitvi COVID-19 najdete na** :

<https://www.nijz.si/sl/koronavirus-zdravstveni-delavci>

NAVODILA ZA OSEBE, KI SO BILE V TESNEM STIKU Z BOLNIKOM S COVID-19

<https://www.nijz.si/sites/www.nijz.si/files/uploaded/sars-cov-2_obvestilo_za_kontakte_5_18.03.2020.pdf>

|  |
| --- |
| Navodila in priporočila za uporabnike in njihove družinske člane |

PRIPOROČILA ZA PREPREČEVANJE OKUŽBE Z VIRUSOM COVID-19 V DOMAČEM OKOLJU

Vsi smo dolžni narediti vse za preprečevanje prenosa okužb; tudi uporabniki in njihovi družinski člani.

Pri preprečevanju okužbe z virusom COVID-19 je tako kot pri drugih nalezljivih boleznih, ki povzročajo okužbe dihal, priporočljivo upoštevati naslednje vsakodnevne preventivne ukrepe:

* Omejimo neposredne socialne stike.
* Izogibamo se **tesnim stikom z ljudmi, ki kažejo znake nalezljive bolezni**.
* Ne dotikamo se **oči, nosu in ust**.
* V primeru, da imamo simptome okužbe s COVID-19, **ostanemo doma in o stanju obvestimo zdravnika**.
* Upoštevamo **pravila higiene kašlja** (preden zakašljate/kihnete, si pokrijte usta in nos s papirnatim robčkom ali zakašljajte/kihnite v zgornji del rokava, papirnat robček po vsaki uporabi odvržemo v koš in si umijemo ali razkužimo roke).
* **Redno si umivamo roke** z milom in vodo (vsaj 40 do 60 sekund).
* **Izogibamo se zaprtih prostorov**, v katerih se zadržuje veliko število ljudi.
* Poskrbimo za **redno zračenje zaprtih prostorov**.

Preprečevanje okužbe z virusom SARS-CoV-2:

[**https://www.nijz.si/sl/preprecevanje-okuzbe-z-virusom-sars-cov-2019**](https://www.nijz.si/sl/preprecevanje-okuzbe-z-virusom-sars-cov-2019)

NAVODILA ZA UPORABNIKA, DRUŽINSKEGA ČLANA ALI DRUGE ZA UPORABNIKA POMEMBNE OSEBE S POTRJENO OKUŽBO S COVID-19 V DOMAČEM OKOLJU

Uporabnik in njegovi družinski člani naj z namenom preprečevanja širjenja virusa upoštevajo sledeča navodila:

* Dokler ne okrevate, ostanite doma v samoizolaciji.
* Ves čas samoizolacije se izogibajte stikom z drugimi ljudmi in ne sprejemajte obiskov.
* Večino časa preživite v drugi sobi kot ostali družinski člani, če je to le mogoče. Omejite stike z družinskimi člani (vzdržujte razdaljo najmanj 1,5 metra med vami in ostalimi družinskimi člani).
* Redno prezračujte prostore, v katerih se zadržujete. Prezračite prostor za pet do deset minut večkrat na dan.
* Upoštevajte pravilno higieno kašlja (preden zakašljate/kihnete, si pokrijte usta in nos s papirnatim robčkom ali zakašljajte/kihnite v zgornji del rokava). Papirnat robček po vsaki uporabi odvrzite v koš in si umijte roke
* Skrbno si umivajte roke z milom in vodo, po potrebi jih tudi razkužujte.
* Uporabljajte svoj jedilni/higienski pribor, perilo in brisače.
* Površine, vidno onesnažene z izločki iz dihal, očistite; prav tako redno čistite ostale površine. Uporabite čistila, ki jih imate doma.
* Posmrkane robčke in druge odpadke, onesnažene z izločki vložimo v dvojno vrečo za smeti, pustimo v stanovanju/hiši 72 ur in nato odvržemo v mešane komunalne odpadke.
* Svoje perilo operite z običajnim pralnim praškom na vsaj 60 ⁰C. V primeru poslabšanja stanja (poslabšanje kašlja z gnojnim izpljunkom, težko dihanje, pojav apatičnosti in zmedenosti ipd.), se preko telefona posvetujte z vašim osebnim zdravnikom glede nadaljnjih ukrepov.

Podrobnejša navodila za bolnike v samoizolaciji najdete na tej povezavi:

<https://www.nijz.si/sl/navodila-za-bolnika-s-covid-19-ki-ne-potrebuje-bolnisnicne-obravnave>

Priporočila za čiščenje in razkuževanje prostorov izven zdravstvenih ustanov, za katere je možno, da so kontaminirani z novim koronavirusom SARS-CoV-2

<https://nijz.si/sl/navodila-za-ciscenje-in-razkuzevanje-prostorov-izven-zdravstvenih-ustanov-v-katerih-se-je-zadrzeval>

Navodila povzeta po navodilih ***mag. Andreja Krajnc, doc. dr. Mateja Berčan, Danica Sirk in Zdenka Kramar. 2020. Priporočila za preprečevanje prenosa okužbe z virusom COVID-19 za izvajalce patronažnega varstva, obravnavane paciente in družinske člane*, dostopna na:**

<https://www.zbornica-zveza.si/wp-content/uploads/2020/03/Priporo%C4%8Dila-za-prepre%C4%8Devanje-prenosa-oku%C5%BEbe-z-virusom-COVID-19-PMS.pdf>

Pripravili:

Carmen Rajer, mag. soc., dipl.soc.del., predsednica Sekcije za socialno oskrbo

mag. Klavdija Kobal Straus, Ministrstvo za zdravje

Aleš Kenda, Ministrstvo za delo, družino, socialne zadeve in enke možnosti

Pregled dokumenta opravil Nacionalni inštitut za javno zdravje

Viri za pripravo navodila:

* Gradiva dostopna na spletni strani Nacionalnega inštituta za javno zdravje: <https://www.nijz.si/sl/koronavirus-2019-ncov> (15. 3. 2020).
* Gradiva na spletni strani Ministrstva za zdravje: <https://www.gov.si/drzavni-organi/ministrstva/ministrstvo-za-zdravje/> (15. 3. 2020).
* Gradiva na spletni strani Vlade Republike Slovenije. <https://www.gov.si/teme/koronavirus/> (15. 3. 2020).
* Kodeks etičnih načel v socialnem varstvu (Uradni list RS, št. 59/02).
* Pravilnik o standardih in normativih socialnovarstvenih storitev (Uradni list RS, št. 45/10, 28/11, 104/11, 111/13, 102/15, 76/17, 54/19 in 81/19)
* Zakon o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A in 28/19).